# data[].attributes.body
Tuulerõuged on tuulerõugeviirusest põhjustatud eriti kergesti nakkuv ja palavikuga kulgev lööbehaigus, mida enamik põeb enne täiskasvanuks saamist. Haigus ilmneb nooremates(kuni 10a) lastes ja nemad põevad haigust läbi kergelt. Vanemad lapsed ja täiskasvanud inimesed põevad haigust raskemalt ja neile on see ka ohtlikum.

# data[].attributes.body
Haiguse tekitajaks on väga nakkusohtlik, kuid väliskeskkonnas vähe vastupidav herpesviiruste hulka kuuluv varicella-zoster viirus.

# data[].attributes.body
Lööbeelemendid on väga erinevad ja võivad kehal esineda kõik üheaegselt alates punastest väikestest laikudest, vistrikutaolisest lööbest kuni villide ja mädakoorikute ning armideni. Lööbele võib eelneda palavik, väsimus, istutus ja peavalu.

# data[].attributes.body
Tuulerõugete nakkus levib hingamisteede kaudu või villide sisuga nii kergesti, et kui kodus on üks haigusjuhtum, siis haigestuvad teised vastuvõtlikud (haigust mitte põdenud) pereliikmed kahe nädala pärast 90%-lise tõenäosusega. Kõige rohkem haigusjuhte esineb talvel ja kevadel.

Täiskasvanud põevad tuulerõugeid tunduvalt raskemalt kui lapsed. Pärast haiguse läbipõdemist kujuneb eluaegne immuunsus, kuid u 4%-l inimestel võib haigus korduda.

# data[].attributes.body
Kuna viiruse, Varicella-Zoster puudub täielik immuunsus on viiruse vältimine keeruline.

Parim viis tuulerõugete vältimiseks on lasta end vaktsineerida. Seda soovitatakse tavaliselt kaheaastastele lastele. Vaktsiin annab tõhusa kaitse ja vähendab oluliselt haiguse raskust. Arstid soovitavad noorematel lastel see ära põdeda, kuna täiskasvanuna on haigus palju raskem.

Vältida otsest kontakti tuulerõugete haigega, eriti siis, kui tegemist on avatud mullide faasiga.

Kui oled tuulerõugetega nakatunud, saad leevendada sümptomeid, nagu sügelus, sooja vanni võtmine, kandes kergeid riideid ja kasutades antihistamiine.

# data[].attributes.body
Palaviku alandamiseks kasutatakse tavalisi palavikualandajaid.

Sügeluse vähendamiseks kasutatakse allergiaravimeid ehk antihistamiinikume, apteegis käsimüügis olevaid nahka rahustavaid lokaalseid vahendeid.

Lööbele võib lisanduda bakteriaalne põletikulik, sel puhul on vajalik antibiootikumiravi.

Tuulerõugetest paranetakse üldiselt hästi. Kuigi haiguse sümptomid kaovad, jääb viirus tegelikult organismi elama ja võib isegi aastakümnete pärast avalduda vöötohatisena.